Rikunarita-ORG/Wikinium huggingface dataset:
# গ্ৰীক বৰ্ণমালা

**গ্ৰীক আখৰ** গ্ৰীক বৰ্ণমালাৰ ব্যৱহাৰ ন শতিকাৰ শেষৰ ফালে নাইবা আঠ শতিকাৰ আৰম্ভণিত হৈছিল। এই বৰ্ণমালা সমূহ ফিনিসীয়(Phoenician) বৰ্ণমালাৰ পৰা লোৱা হৈছে। বৰ্তমান গ্ৰীক ভাষা লিখিবলৈ ব্যৱহাৰ কৰা ২৪টা গ্ৰীক আখৰ হৈছে -

1. **Α α** আলফা(alpha),
2. **Β β** বিটা(beta),
3. **Γ γ** গামা(gamma),
4. **Δ δ** ডেলটা(delta),
5. **Ε ε** এপছাইলন(epsilon),
6. **Ζ ζ** জিটা(zeta),
7. **Η η** ইটা(eta),
8. **Θ θ** থিটা(theta),
9. **Ι ι** আয়'টা(iota),
10. **Κ κ** কাপ্পা(kappa),
11. **Λ λ** লেমডা(lambda),
12. **Μ μ** মিউ(mu),
13. **Ν ν** নিউ(nu),
14. **Ξ ξ** জাই(ksi),
15. **Ο ο** ওমিক্ৰন(omicron),
16. **Π π** পাই(pi),
17. **Ρ ρ** ৰো(rho),
18. **Σ σ/ς** চিগমা(sigma)
19. **Τ τ** টাও(tau),
20. **Υ υ** আপচিলন(upsilon),
21. **Φ φ** ফাই(phi),
22. **Χ χ** কাই(chi),
23. **Ψ ψ** ছাই(psi), aru
24. **Ω ω** ওমেগা(omega)

## অব্যৱহৃত আখৰ

| আখৰ | ফিনিছীয় আখৰ | নাম | প্ৰাচীন গ্ৰীক | ক্লাছিকেল প্ৰাচীন গ্ৰীক | সংখ্যা |
| --- | --- | --- | --- | --- | --- |
| ইংৰাজী | মধ্যযুগীয় গ্ৰীক | আধুনিক গ্ৰীক |
| Ϝ ϝ |  Waw | Digamma | ϝαῦ | δίγαμμα | w | [w] | 6 |
| Ϛ ϛ |  | Stigma | στίγμα | στίγμα | st | [st] | 6 |
| Ͱ ͱ |  Heth | Heta | ἧτα | – | h | [h] | – |
| Ϻ ϻ |  Sade | San | ϻάν | σάν | s | [s] | – |
| Ϟ ϟ (Ϙ ϙ) |  Qoph | Koppa | ϙόππα | κόππα | q | [q] | 90 |
| Ϡ ϡ (Ͳ ͳ) |  Sade | Sampi | – | σαμπῖ | ss | [sː], [ks], [ts] | 900 |
| Ϸ ϸ |  Shin | Sho | – | – | sh | [ʃ] | – |

## তথ্য সংগ্ৰহ

## বাহ্যিক সংযোগ

* Greek and Coptic character list in Unicode
# অৰিগামি

অৰিগামিৰে সজা সাৰেং চৰাই
অৰিগামিৰে সাৰেং চৰাই এটা সজাৰ কৌশল ভিডিঅ'
**অৰিগামি**, জাপানৰ (মূল জাপানী শব্দ, 'অৰি', অৰ্থ ভাঁজ কৰা, আৰু 'কামি', অৰ্থ কাগজ) এটা পাৰম্পৰিক কলা, য'ত কাগজ ভাঁজ কৰি বিভিন্ন আকৃতি সজা হয়। সপ্তদশ শতিকাত এই কলাৰ আৰম্ভণি হৈছিল আৰু ১৯০০ চনৰ পাছত ই জাপানৰ বাহিৰতো বিয়পি পৰে। অৰিগামি বৰ্তমানে এটা আধুনিক কলা। এই কলাত মূলতঃ কাগজ ভাঁজ কৰাৰ হে অনুমতি আছে, কাগজ কাটি বা আঠা লগাই সজা আকৃতিক অৰিগামিৰ ভিতৰত ধৰা নহয়।

অৰিগামিত মূলতঃ কেইটামানহে ভাঁজ কৰাৰ বিশেষ পদ্ধতি আছে। একে কেইটা ভাঁজকে বিভিন্ন ধৰণে লগলগাই বিভিন্ন আকৃতি সজা হয়। সাধাৰণতে এখন বৰ্গাকাৰ কাগজৰপৰা প্ৰায়ভাগ অৰিগামি আকৃতিৰ নিৰ্মাণ আৰম্ভ হয়। অৰিগামিৰ বাবে ব্যৱহৃত বিশেষ কাগজৰ এপিঠি ৰঙীন হয় আৰু আনটো ফাল সাধাৰণতে বগা ৰঙৰ হয়।

অৰিগামিৰ কৌশলবিলাক বস্তুবন্ধা, অভিআন্ত্ৰিক গঠন ইত্যাদিতো ব্যৱহাৰ কৰা হয়।

## চিত্ৰ

কেইটামান বিভিন্ন ধৰণৰ অৰিগামিৰ চিত্ৰ:

*
*
*
*
*
*
*

## তথ্য সমল
# কামিকাজি

১৯৪৫ চনৰ ১১ মে'ত USS Bunker Hill (CV-17)-ত বিমানেৰে খুন্দা মৰা কিয়'শ্বি অ'গাৱা

কামিকাজি (神風, [kamiꜜkaze]; "পবিত্ৰ বতাহ"), আনুষ্ঠানিকভাৱে Tokubetsu Kōgekitai (特別攻撃隊, "বিশেষ আক্ৰমণ ইউনিট") বুলিলে দ্বিতীয় বিশ্বযুদ্ধৰ শেষৰফালে মিত্ৰ পক্ষৰ জাহাজৰ ওপৰত আত্মঘাতী আক্ৰমণ চলোৱা জাপানী বৈমানিকসকলক বুজায়। পৰম্পাৰগত বিমান আক্ৰমণতকৈ অধিক ক্ষতি কৰিবলৈ এই পন্থা লোৱা হৈছিল। যুদ্ধৰ সময়ছোৱাত প্ৰায় ৩,৮০০ জন *কামিকজি* বিমান চালকৰ মৃত্যু হৈছিল আৰু তোঁলোকৰ আক্ৰমণত ৭,০০০ৰতকৈও অধিক নৌবাহিনীৰ লোকৰ প্ৰাণনাশ হৈছিল।

পৰম্পৰাহত বিমানত সালসলনিক কৰি সজা *কামিকাজি* বিনাবোৰ প্ৰকৃততে চালক-নিয়ন্ত্ৰিত বিস্ফোৰক মিচাইলৰ দৰে আছিল। বিস্ফোৰক পদাৰ্থ, বোমা, টৰ্পেড' আৰু ভৰ্তি ইন্ধন টেংকেৰে এই বিমানবোৰ চালকে শত্ৰু জাহাজত খুন্দা মাৰিবলৈ চেষ্টা কৰিছিল। সাধাৰণ আক্ৰমণতকৈ এই পন্থাৰে লক্ষ্য সাধন বেছি ভাল আছিল, লগতে লগত নিয়া বস্তুবোৰৰ বাবে বিস্ফোৰণো ডাঙৰকৈ হৈৱ্হিল। প্ৰায় ১৯% *কামিকাজি* আক্ৰমণ সফল হৈছিল।

কেইবাটাও গুৰুত্বপূৰ্ণ সামৰিক পৰাজয়ৰ পাছত জাপানে ১৯৪৪ চনৰ অক্টোবৰত এই আক্ৰমণবোৰ আৰম্ভ কৰে। ইতিমধ্যে পুৰণি বিমান আৰু কমি অহা পাৰদৰ্শী চালকৰ সংখ্যাৰ বাবে জাপানে আকাশী আধিপত্য হেৰুৱাইছিল। মিত্ৰ শক্তিৰ তুলনাত জাপানৰ অৰ্থনীতি দুৰ্বল হৈ যুদ্ধৰ ক্ষমতা কমি আহিছিল। লাহে লাহে মিত্ৰ শক্তি জাপানৰ দ্বীপপুঞ্জৰ ফালে অগ্ৰসৰ হৈছিল। এইবোৰ কাৰক আৰু লগতে আত্মসমৰ্পণৰ অনিচ্ছাৰ বাবে জাপানে *কামিকাজি* কৌশল ব্যৱহাৰৰ সিদ্ধান্ত লয়।

জাপানৰ সামৰিক ভাৱনাত পৰাজয়, ধৰা পৰা আৰু লজ্জাতকৈ মৃত্যুক প্ৰাধান্য দিয়া পৰম্পৰা আছিল। চামুৰাই জীৱনশৈলী আৰু *বুশ্বিড'* নিয়মাৱলীৰ এটা প্ৰাথমিক পৰম্পৰা আছিল: মৃত্যু পৰ্যন্ত আনুগত্য আৰু সন্মান।

জাপানী শব্দ *কামিকাজে*ৰ অৰ্থ "পবিত্ৰ বতাহ" (*কামি*ৰ অৰ্থ "ভগৱান", "অতিলৌকিক", বা "পবিত্ৰতা", আৰু *কাজি*ৰ অৰ্থ "বতাহ")। ১২৭৪ চনত জাপান আক্ৰমণ কৰা কুবলাই খানৰ নৌবাহিনী ধ্বংস কৰা সাগৰীয় ধুমুহা বুজাবলৈ এই শব্দ ১২৮১ চনৰ পৰা ব্যৱহাৰ কৰা হৈ আহিছে।

## তথ্য সংগ্ৰহ
# হোমোগ্ৰাফ

ভেনচিত্ৰত হোমোগ্ৰাফ (হালধীয়া) আৰু সম্পৰ্কিত ভাষাগত ধাৰণাৰ মাজৰ সম্পৰ্ক দেখুওৱা হৈছে।
**হোমোগ্ৰাফ** (ইংৰাজী: Homograph) এনে এটি শব্দ য’ত অন্য শব্দৰ দৰে একেই বৰ্ণ বা আখৰ নিহিত হৈ থাকে আৰু সেই একেটা শব্দই বেলেগ এটা অৰ্থ প্ৰকাশ কৰে। অৱশ্যে, কিছুমান অভিধানে শব্দবোৰৰ উচ্চাৰণ বেলেগ হ’ব লাগিব বুলি কয়। আনহাতে অক্সফৰ্ড ইংৰাজী অভিধানে এই শব্দবোৰ "পৃথক মূল"ৰ হ’ব লাগে বুলি কয়। ভেনচিত্ৰত, অক্সফৰ্ড গাইড টু প্ৰেক্টিকেল লেক্সিকোগ্ৰাফীত থকা বিভিন্ন প্ৰকাৰৰ হোমোগ্ৰাফৰ তালিকা দিয়া হৈছে, যেনে ইংৰাজীত hit শব্দটোৱে ক্ৰিয়া হিচাপে strike, আৰু hit শব্দটোৱে বিশেষ্য হিচাপে blow -ক হোমোগ্ৰাফ বুজাইছে।

শব্দৰ উচ্চাৰণ পৃথক হ’লে সেই শব্দবোৰক হেটেৰোনিম বুলি কোৱা হ’ব পাৰে। একেই বৰ্ণ বা আখৰ আৰু একেই উচ্চাৰণ থকা শব্দবোৰ (অৰ্থাৎ হোমোগ্ৰাফ আৰু সমধ্বনি দুয়োটা)-ক সমানাকাৰ বুলি গণ্য কৰা হয়। অৱশ্যে, সহজ অৰ্থত "সমানাকাৰ" শব্দটো একে লিখা বা উচ্চাৰণৰ শব্দৰ সৈতে প্ৰযোজ্য হ’ব পাৰে।

## তথ্যসূত্ৰ
# সমধ্বনি

ভেনচিত্ৰত সমধ্বনি (নীলা) আৰু সম্পৰ্কিত ভাষাগত ধাৰণাৰ মাজৰ সম্পৰ্ক দেখুওৱা হৈছে।
**সমধ্বনি** বা **হোমোফোন** (ইংৰাজী: Homophone) হৈছে এনে এটি শব্দ যাৰ বৰ্ণ বা আখৰ একে নহয়। ইয়াৰ উচ্চাৰণ অন্য শব্দৰ দৰে একেই হয় যদিও ইয়াৰ অৰ্থবোৰ ভিন্ন হয়। দুটা শব্দৰ বানান কেতিয়াবা একে হ'ব পাৰে, যেনে- Rose (ফুল) আৰু Rose (Rise ৰ অতীত কালৰ ৰূপ) বা অন্য ধৰণে- rain, reign, rein ইত্যাদি৷

অন্য ধৰণে বানান কৰা সমধ্বনিবোৰক হেটেৰোগ্ৰাফ বুলিও কোৱা হয়৷ যেনে- to, too আৰু two ইত্যাদি৷

## ব্যুৎপত্তি

"Homophone" (হোমোফোন) শব্দটো গ্ৰীক শব্দ homo- (ὁμο‑), 'সম', আৰু phōnḗ (φωνή), 'ধ্বনি'ৰ পৰা উদ্ভৱ হৈছে।

## তথ্যসূত্ৰ

## বাহ্যিক সংযোগ

* Homophone.com Archived 2021-05-07 at the Wayback Machine – a list of American homophones with a searchable database.
* Reed's Homophones – a book of sound-alike words published in 2012
* Homophones.ml Archived 2021-05-06 at the Wayback Machine – a collection of homophones and their definitions
* Homophone Machine Archived 2021-05-14 at the Wayback Machine – swaps homophones in any sentence
# ছিন ৰাজ্য

| চীনৰ ইতিহাস |
| --- |
| পেকিং মানৱ |
| তিনি সাৰ্বভৌম আৰু পাঁচ সম্ৰাট |
| শ্বিয়া ৰাজবংশ |
| শ্বাং ৰাজবংশ |
| ঝৌ ৰাজবংশ |
| শৰৎ আৰু বসন্তৰ যুগ |
| যুদ্ধৰত ৰাজ্যৰ যুগ |
| চিন ৰাজ্য |
| চু-হান যুদ্ধ |
| হান ৰাজবংশ |
| তিনি ৰাজ্য |
| জিন ৰাজবংশ |
| ষোল্ল ৰাজ্য |
| ৱেই ৰাজবংশ |
| লিউ চং ৰাজবংশ |
| উত্তৰ আৰু দক্ষিণৰ ৰাজবংশ |
| চুই ৰাজবংশ |
| টাং ৰাজবংশ |
| চং ৰাজবংশ |
| জিন ৰাজবংশ (দ্বিতীয়) |
| মংগোলৰ চীন দখল |
| য়ুৱান ৰাজবংশ |
| মিং ৰাজবংশ |
| চিং ৰাজবংশ |
| চীন গণৰাজ্য |
| গণপ্ৰজাতন্ত্ৰী চীন |

**ছিন ৰাজ্য** (চীনা: 秦; পিন্যিন: *Qín*) এখন চীনা ৰাজ্য যিয়ে যুদ্ধৰত ৰাজ্যৰ যুগৰ শেষত আন ৰাজ্যসমূহক পৰাস্ত কৰি প্ৰথম ঐক্যবদ্ধ চীনা সাম্ৰাজ্যৰ সৃষ্টি কৰিছিল। চিন সাম্ৰাজ্যৰ আধিপত্য কেৱল ১৫ বছৰৰ বাবে আছিল, খ্ৰীষ্টপূৰ্ব ২২১ৰ পৰা খ্ৰীষ্টপূৰ্ব ২০৭লৈ। চীন দেশৰ নাম ছিনৰ পৰাই অহা। তদুপৰি, পৰৱৰ্তী দুহাজাৰ বছৰৰ বাবে চীনৰ প্ৰত্যেক সাম্ৰাজ্যই ছিনসকলে সৃষ্টি কৰা প্ৰশাসনিক ব্যৱস্থা আদিয়েই মানি চলিছিল।

## উৎপত্তি

খ্ৰীষ্টপূৰ্ব ৭৭১ৰ পৰা খ্ৰীষ্টপূৰ্ব ২২১লৈকে চীন দেশত বহুতো সৰু সৰু ৰাজ্য আছিল, যাৰ ভিতৰত ছিন ৰাজ্য অন্যতম আছিল। এই ৰাজ্যই চুবুৰীয়া ৱেই ৰাজ্য দখল কৰিছিল। চিন আছিল সেই সময়ৰ আটাইতকৈ কম চীনিকৃত ৰাজ্য আৰু আন ৰাজ্যসমূহতকৈ অধিক সামৰিক। খ্ৰীষ্টপূৰ্ব তৃতীয়ৰ পৰা খ্ৰীষ্টপূৰ্ব দ্বিতীয় শতিকাত চিন ৰাজ্যৰ ৰজাসকলে এক কেন্দ্ৰীভূত শাসন ব্যৱস্থাৰ সৃষ্টি কৰিছিল, য'ত আছিল শিথিল আইন, আৰু কেন্দ্ৰীয় চৰকাৰে নিযুক্তি দিয়া নেতাৰ দ্বাৰা শাসিত সু-ব্যৱস্থিত প্ৰদেশ। এই ব্যৱস্থাৰেই চিনে লাহে লাহে ওচৰৰ ৰাজ্যসমূহ দখল কৰিবলৈ ধৰিছিল আৰু অৱশেষত ই চীনৰ সৰ্বশক্তিশালী ৰাজ্য হৈ পৰিছিল। খ্ৰীষ্টপূৰ্ব ২৪৬ত ল'ৰা ৰজা য়িং ঝেঙে মন্ত্ৰী লি চিৰ সহায়ত চিন একত্ৰীকৰণ আৰম্ভ কৰিছিল। এই প্ৰক্ৰিয়া শেষ হৈছিল খ্ৰীষ্টপূৰ্ব ২২১ত, চিন সাম্ৰাজ্যৰ সৃষ্টিৰে।

য়িং ঝেঙে নিজকে *ছিন ঝুৱাংডি*ৰ উপাধি প্ৰদান কৰিছিল, যাৰ অৰ্থ "ছিনৰ প্ৰথম সাৰ্বভৌম সম্ৰাট"।

## শাসন

যিহেতু ছিন সাম্ৰাজ্যৰ ভৌগোলিক বিস্তাৰ ভালেমান আছিল, সেয়ে শাসনৰ সুবিধাৰ্থে এক সৰ্বগ্ৰাসী চৰকাৰী ব্যৱস্থা, মান্য লিখন ব্যৱস্থা, মান্য জোখ-মাখৰ ব্যৱস্থা আদি সৃষ্টি কৰা হৈছিল। চীনৰ মহাপ্ৰাচীৰৰ নিৰ্মাণো চিনৰ দিনতেই আৰম্ভ হৈছিল। চিন্তনক নিয়ন্ত্ৰণ কৰিবলৈ সকলো কিতাপ জ্বলাই দিয়া হৈছিল, কেৱল তেনে কিতাপ বাদ দি যি প্ৰায়োগিক বিষয়-বস্তুৰ ওপৰত আছিল, যেনে চিকিৎসা।

এনে কঠোৰ নিয়ম, আৰু অসহনীয় কৰ আদিৰ ফলত বিভিন্ন প্ৰান্তত বিদ্ৰোহ সৃষ্টি হ'ল। খ্ৰীষ্টপূৰ্ব ২১০ত শ্বিহুৱাংডিৰ মৃত্যুৰ পাছতেই চিন ৰাজবংশক ক্ষমতাৰ পৰা বাহিৰ কৰা হ'ল। তাৰ স্থান ল'লে হান ৰাজবংশই।

## তথ্য সংগ্ৰহ
# জিন ৰাজবংশ

২৮০ চনত এই ৰাজ্য
**জিন ৰাজবংশ** বা **জিন সাম্ৰাজ্য** যাক কোনো কোনোৱে **চিমা জিন** বা **দুই জিন**ৰ নামেৰেও অভিহিত কৰে, এটি সাম্ৰাজ্যবাদী চীনা ৰাজবংশ। এই ৰাজবংশ ২৬৬ৰ পৰা ৪২০ চনলৈ অস্তিত্বত আছিল। চিমা য়ান, যি চিমা ঝাওৰ জ্যেষ্ঠ পুত্ৰ, এই সাম্ৰাজ্যৰ প্ৰতিষ্ঠাপক, যাৰ বিপৰীতে, চিমা ঝাও আছিল জিনৰ ৰজা। এই ৰাজবংশৰ ইতিহাসত দুই মুখ্য বিভাজন দেখা যায়। পশ্চিমীয়া জিন (২৬৬ৰ পৰা ৩১৬ চন) চাও ৱেইৰ উত্তৰাধিকাৰী হিচাপে গঢ় লৈ উঠিছিল, চিমা য়ানে চাও হুৱানৰ পৰা ক্ষমতা কাঢ়ি লোৱাৰ পাছত। পশ্চিমীয়া জিনৰ প্ৰথম ৰাজধানী আছিল লুৱ'য়াং, আৰু পাছলৈ চাং'আন, যি বৰ্তমানৰ শ্বি'আন। ২৮০ চনত, পূৰ্বী ৱু বিজয় কৰাৰ পাছত, পশ্চিমীয়া জিনৰ উত্থানে তিনি ৰাজ্যৰ কালৰ অন্ত পেলালে। চীনৰ মূল প্ৰান্তসমূহ পুনঃ এক হ'ল, হান ৰাজবংশৰ পতনৰ পাছত প্ৰথম বাৰৰ বাবে।

## আঁঠ ৰাজকুমাৰৰ যুদ্ধ

২৯১ৰ পৰা ৩০৬ চনলৈ "আঁঠ ৰাজকুমাৰৰ যুদ্ধ" নামৰ এক গৃহযুদ্ধৰ ক্ৰম দেখা দিছিল। জিন ৰাজ্যৰ ওপৰত আধিপত্যৰ বাবে এই যুদ্ধসমূহ সংঘটিত হৈছিল, যাৰ ফলস্বৰূপে ৰাজ্যখন দুৰ্বল হৈ পৰিছিল। ৩০৪ চনত এই ৰাজ্যৰ বিৰুদ্ধে অনা-হান লোকেও বিদ্ৰোহ কৰা আৰম্ভ কৰিছিল, যাক হানসকলে "পাঁচ বৰ্বৰ"ৰ নামেৰে অভিহিত কৰিছিল। "বৰ্বৰ"সকলে পাছলৈ উত্তৰ চীনৰ কেইবাটাও অস্থায়ী ৰাজবংশীয় ৰাজ্য স্থাপন কৰিছিল। ইয়াৰ ফলস্বৰূপেই চীনা ইতিহাসৰ ষোল্ল ৰাজ্যৰ কাল আৰম্ভ হৈছিল। এই কালত উত্তৰ চীনৰ ৰাজ্যসমূহৰ সঘনাই উত্থান আৰু পতন ঘটিছিল আৰু সেই ৰাজ্যসমূহে নিজৰ মাজত আৰু জিনৰ লগত যুদ্ধ কৰি থাকিছিল। তাৰেই এখন ৰাজ্য, হান ঝাৱে জিনৰ ৰাজধানী লুৱ'য়াং দখল কৰি লৈছিল ৩১১ চনত, আৰু ৩১৬ চনত চাং'আন দখল কৰিছিল। জিনৰ সম্ৰাট মিনক ৩১৮ চনত তেওঁলোকে হত্যা কৰিছিল, যাৰ পাছত পশ্চিমীয়া জিন সাম্ৰাজ্যৰ অন্ত পৰিছিল। সম্ৰাট মিনৰ পাছৰ চিমা ৰুইয়ে জিন ৰাজবংশৰ পুনৰ্স্থাপনা কৰিছিল পূৰ্বী জিনৰ ৰূপত।

| চীনৰ ইতিহাস |
| --- |
| পেকিং মানৱ |
| তিনি সাৰ্বভৌম আৰু পাঁচ সম্ৰাট |
| শ্বিয়া ৰাজবংশ |
| শ্বাং ৰাজবংশ |
| ঝৌ ৰাজবংশ |
| শৰৎ আৰু বসন্তৰ যুগ |
| যুদ্ধৰত ৰাজ্যৰ যুগ |
| চিন ৰাজ্য |
| চু-হান যুদ্ধ |
| হান ৰাজবংশ |
| তিনি ৰাজ্য |
| জিন ৰাজবংশ |
| ষোল্ল ৰাজ্য |
| ৱেই ৰাজবংশ |
| লিউ চং ৰাজবংশ |
| উত্তৰ আৰু দক্ষিণৰ ৰাজবংশ |
| চুই ৰাজবংশ |
| টাং ৰাজবংশ |
| চং ৰাজবংশ |
| জিন ৰাজবংশ (দ্বিতীয়) |
| মংগোলৰ চীন দখল |
| য়ুৱান ৰাজবংশ |
| মিং ৰাজবংশ |
| চিং ৰাজবংশ |
| চীন গণৰাজ্য |
| গণপ্ৰজাতন্ত্ৰী চীন |

## পূৰ্বী জিন

পূৰ্বী জিন ৰাজবংশৰ প্ৰায় সকলো সময়তে নিজৰ উত্তৰী চুবুৰীয়াৰ সৈতে যুদ্ধৰত আছিল। ই উত্তৰ দিশে কেইবাটাও সামৰিক অভিযান আৰম্ভ কৰিছিল, আগতে হেৰুৱা ভূমি পুনঃ লাভ কৰা আশাত। ৩৮৩ চনত জিনে পূৰ্বৰ চিন ৰাজ্যৰ ওপৰত ভীষণ আঘাট কৰিছিল, যি চিনে আগতে চীনক কিছু সময়ৰ বাবে এক কৰিছিল।</nowiki></ref> যুদ্ধৰ পাছত পূৰ্বৰ চিন ৰাজ্য দুৰ্বল হৈ পৰিছিল আৰু জিন সেনাই হালধীয়া নদীৰ দক্ষিণৰ ভূমি দখল অক্ৰিছিল। পিচে, পূৰ্বী জিনক পাছলৈ ৪২০ চনত লিউ চং ৰাজবংশই পৰাস্ত কৰিলে। পূৰ্বী জিনক ছয় ৰাজবংশৰ দ্বিতীয় গণ্য কৰা হয়।

## তথ্য সংগ্ৰহ
# তুৰ্কী ভাষা

| তুৰ্কী (Turkish) |
| --- |
| Türkçe (noun, adverb) Türk dili (noun) |
| উচ্চাৰণ | Türkçe [ˈtyɾctʃe]  Türk dili [ˈtyɾc ˈdili] |
| থলুৱা অঞ্চল | * তুৰস্ক (চৰকাৰী)
* উত্তৰ চাইপ্ৰাছ (চৰকাৰী)
* চাইপ্ৰাছ (চৰকাৰী)
* আজাৰবাইজান
* ইৰাক
* ছিৰিয়া
* লেবানন
* ইৰাণ
* গ্ৰীচ
* বুলগেৰিয়া
* ৰোমানিয়া
* Kosovo
* North Macedonia
* Bosnia and Herzegovina
 |
| অঞ্চল | * Anatolia
* Balkans
* চাইপ্ৰাছ
* Mesopotamia
* Levant
* Transcaucasia
 |
| জাতীয়তা | তুৰ্কী |
| স্থানীয় ভাষিক | L1: সাঁচ:Sigfig million (2006)e27 L2: সাঁচ:Sigfig million (2019) |
| ভাষা পৰিয়াল | তুৰ্কী
* কমন তুৰ্কী
	+ Oghuz
		- Western
			* **তুৰ্কী (Turkish)**
 |
| পূৰ্বসূৰী | Old Anatolian Turkish
* Ottoman Turkish
 |
| মান্য ৰূপ | Istanbul Turkish

 |
| উপভাষা | \*Cypriot Turkish
* Iraqi Turkmen
* Karamanli Turkish
* Meskhetian Turkish
* ৰোমানিয়ান তুৰ্কী
* ছিৰিয়ান তুৰ্কী
 |
| লিখন প্ৰণালী | লেটিন লিপি (Turkish alphabet) Turkish Braille |
| আধিকাৰিক স্থিতি |
| আধিকাৰিক ভাষা | চাইপ্ৰাছ Northern Cyprus তুৰস্ক |
| স্বীকৃতিপ্ৰাপ্ত গৌণ ভাষা | Bosnia and Herzegovina Croatia Greece ইৰাক Kosovo North Macedonia Romania |
| নিয়মাধীন হয় | Turkish Language Association |
| ভাষা সংকেত |
| ISO 639-1 | `tr` |
| ISO 639-2 | `tur` |
| ISO 639-3 | `tur` |
| গ্লোটোলগ | `nucl1301` |
| লিংগোৱাস্ফেয়াৰ | `part of 44-AAB-a` |
|   Countries where Turkish is an official language
  Countries where Turkish is recognised as a minority language
  Countries where Turkish is recognised as a minority language and co-official in at least one municipality |
|

**তুৰ্কী** ভাষা হ'ল তুৰ্কী ভাষা পৰিয়ালৰ অন্তৰ্গত ভাষাসমূহৰ ভিতৰত আটাইতকৈ বেছি প্ৰচলিত। পৃথিৱীত প্ৰায় ৯ কোটি তুৰ্কী ভাষী লোক আছে। ই তুৰস্কৰ ৰাষ্ট্ৰীয় ভাষা আৰু চাইপ্ৰাছৰ দুটা চৰকাৰী ভাষাৰ ভিতৰত অন্যতম। সৰ্বাধিক কথিত ভাষাৰ তালিকাত তুৰ্কী ভাষা ১৮ নং স্থানত আছে।

## তথ্যসূত্ৰ

উদ্ধৃতি ত্ৰুটি: `<ref>` টেগ্‌সমূহ "টোকা" নামৰ এটা গোটৰ বাবে আছে, কিন্তু তাৰ `<references group="টোকা"/>` টেগ্‌ পোৱা নগ'ল
# ভাৰত-আৰ্য ভাষা পৰিয়াল

| ভাৰত-আৰ্য |
| --- |
| ভাৰতীয় |
| ভৌগোলিক বিস্তৃতি: | দক্ষিণ এছিয়া (আৰু ইউৰোপ তথা মধ্যপ্ৰাচ্যৰ কিছু এলেকা। ) |
| ভাষাৰ শ্ৰেণীবিভাজন: | ভাৰত-ইউৰোপীয়* ভাৰত-ইৰানীয়
	+ **ভাৰত-আৰ্য**
 |
| প্ৰাক্‌-ভাষা: | আদি-ভাৰত-আৰ্য |
| উপশ্ৰেণীসমূহ: |
দাৰ্দীয়
উত্তৰ এলেকা
উত্তৰপশ্চিম এলেকা
পশ্চিম এলেকা
কেন্দ্ৰীয় এলেকা
পূৰ্বীয় এলেকা
দক্ষিণীয়া এলেকা

 |
| ISO 639-5: | inc |
|  ১৯৭৮ চনৰ মানচিত্ৰখনত প্ৰধান ভাৰত-ইৰানীয় ভাষাসমূহৰ ভৌগোলিক অৱস্থান দেখুওৱা হৈছে। (উৰ্দু ভাষা হিন্দী ভাষাৰ অন্তৰ্ভুক্ত কৰা হৈছে। ৰোমানী ভাষা, দোমাৰী ভাষা আৰু ল’মাভ্ৰেন ভাষাৰ অৱস্থান মানচিত্ৰখনৰ বাহিৰত। ) বিন্দুযুক্ত/ৰেখাযুক্ত এলেকাসমূহে বহুভাষিকতা দেখাইছে।

  কেন্দ্ৰীয়
  দাৰ্দীয়
  পূৰ্বীয়
  উত্তৰ
  উত্তৰপশ্চিমীয়া
  দক্ষিণীয়া
  পশ্চিম |

**ভাৰত-আৰ্য** বা **ভাৰতীয় আৰ্য** ভাষাসমূহ হৈছে ভাৰতীয় উপমহাদেশৰ মুখ্য ভাষা। ভাষাকেইটাই ভাৰত-ইৰানীয় ভাষাসমূহৰ ঠাল, যিটো বৃহত্তৰ ভাৰত-ইউৰোপীয় ভাষাপৰিয়াল ৰ অন্তৰ্গত। ভাৰত-আৰ্য ভাষা-ভাষীসকল মুঠ ভাৰত-ইউৰোপীয় ভাষা কওঁতাৰ প্ৰায় আধা অৰ্থাৎ মুঠ ভাৰত-ইউৰোপীয় কওঁতাৰ সংখ্যা ৩ বিলিয়নৰ হোৱাৰ বিপৰীতে ভাৰতীয় আৰ্যভাষী প্ৰায় ১.৫ বিলিয়ন। ভাষাসমূহ দক্ষিণ এছিয়াত প্ৰধানকৈ প্ৰচলিত হোৱাৰ বাহিৰেও ইউৰোপ আৰু মধ্যপ্ৰাচ্যতো কোৱা হয়।
আটাইতকৈ বেছি ভাষী থকা ভাষাসমূহ হৈছে: হিন্দুস্তানী (হিন্দী-উৰ্দু, প্ৰায় ৩২৯ নিযুত), বঙালী (প্ৰায় ২৪২ নিযুত), পঞ্জাবী (প্ৰায় ১০০ নিযুত) আৰু বাকী ভাষাসমূহৰ ২০০৫ৰ হিচাপ অনুসৰি প্ৰায় ৯০০ নিযুত কওঁতা আছে।

## ইতিহাস

### আদি-ভাৰত-আৰ্য

প্ৰধান প্ৰবন্ধ: আদি-ভাৰত-আৰ্য ভাষা
আদি-ভাৰত-আৰ্য (বা আদি-ভাৰতীয়) হৈছে ভাৰত-আৰ্য ভাষাসমূহৰ পুনৰ্গঠন কৰা আদি-ভাষা। এই কাম আদি-ভাৰত-আৰ্যসকলৰ ভাষাৰ পুনৰ্গঠনৰ উদ্দেশ্যে কৰা হৈছে। আদি-ভাৰত-আৰ্য হৈছে পুৰণি ভাৰত-আৰ্যৰ (১৫০০-৩০০ খ্ৰীষ্টপূৰ্ব) পূৰ্বপুৰুষ, যিটো বেদীয় সংস্কৃত আৰু মিতান্নী-আৰ্য হিচাপে প্ৰত্যক্ষভাবে প্ৰত্যায়তি। বেদীয় অতি প্ৰাচীন তথাপিও আন ভাৰত-আৰ্য ভাষাসমূহে প্ৰাচীন লক্ষণসমূহৰ এটা সৰু অংশ সংৰক্ষিত কৰি ৰাখিছে, যোনখিনি বেদীয়ত হেৰাইছে।

### ভাৰতীয় উপমহাদেশ

অতিৰিক্ত তথ্য: ভাৰতীয় উপমহাদেশৰ ভাষিক ইতিহাস
* **আদি-ভাৰত আৰ্য** (পুনৰ্গঠন কৰা)
* **পুৰণি ভাৰত-আৰ্য** (কা. ১৫০০–৩০০ খ্ৰীষ্টপূৰ্ব)
	+ প্ৰাথমিক পুৰণি ভাৰত-আৰ্য: বেদীয় সংস্কৃত (১৫০০ৰ পৰা ৫০০ খ্ৰীষ্টপূৰ্ব)
	+ পিছৰ পুৰণি ভাৰত-আৰ্য: এপিক সংস্কৃত, ক্লাছিকেল সংস্কৃত (৫০০-৩০০ খ্ৰীষ্টপূৰ্ব)
* **মধ্য ভাৰত-আৰ্য** বা **প্ৰকৃতসমূহ**, পুৰণি উৰিয়া (কা. ৩০০ খ্ৰীষ্টপূৰ্বৰ পৰা ১৫০০ CE) [চাওক]
* **প্ৰাথমিক আধুনিক ভাৰত-আৰ্য** (পিছৰ মধ্যযুগীয় ভাৰত)
	+ প্ৰাথমিক দক্ষিণী আৰু খড়ী বোলীৰ উদ্ভৱ

#### পুৰণি ভাৰত-আৰ্য

এই গোটটোৰ সৰ্বপ্ৰথম প্ৰমাণ বেদীয় আৰু মিতান্নী-আৰ্যৰ পৰা আহিছে। বৈদিক ভাষা ব্যৱহাৰ হৈছিল প্ৰাচীন সংৰক্ষিত ধাৰ্মিক স্তুতিত, যি হৈছে হিন্দু ধৰ্মৰ মূল ধৰ্মশাস্ত্ৰ যাক বেদ হিচাপে জনা যায়। মিতান্নী-আৰ্যৰ বয়স ঋগবেদৰ ভাষাৰ বয়সৰ অনুৰূপ, কিন্তু ইয়াৰ একমাত্ৰ প্ৰমাণ হৈছে কেইটামান নাম আৰু ঋণশব্দ। বেদৰ ভাষা – যাক আধুনিক পণ্ডিতসকলে "বৈদিক সংস্কৃত" বুলি কয় – হৈছে কেৱল সীমিতভাৱে আদি-ভাৰত আৰ্য (ভাৰত আৰ্য ভাষাসমূহৰ আদি ভাষা)ৰ পৰা বেলেগ।

বৈদিকৰ পৰা, "সংস্কৃত" (অৰ্থ হৈছে "সংস্কাৰ সাধন কৰা") সংস্কৃতি, বিজ্ঞান আৰু ধৰ্ম, তদুপৰি নাটকৰ আদিৰ এটি আদৰণীয় ভাষা হিচাপে উন্নীত হৈছিল।

## লিপি

প্ৰধান প্ৰবন্ধ: ভাৰত-আৰ্য ভাষা পৰিয়ালৰ লিপি
## তথ্যসূত্ৰ
# ঔপনিৱেশিকতাবাদ

১৬৬৫ চনত অংকিত ওলন্দাজ ইষ্ট ইণ্ডিয়া কোম্পানীৰ কাৰখানা *হুগলী-চুঁচুৰা*ত, যিয়ে ঔপনিৱেশিকতাৰ বিভিন্ন দিশ, যেনে ইয়াৰ স্তৰবিন্যাস আৰু উপনিৱেশবাসী আৰু তেওঁলোকৰ ভূমিৰ ওপৰত প্ৰভাৱ প্ৰতিফলিত কৰে।
**ঔপনিৱেশিকতাবাদ** (ইংৰাজী: Colonialism) হৈছে এটা বিদেশী গোটৰ দ্বাৰা আন এখন ভূখণ্ড, প্ৰাকৃতিক সম্পদ আৰু জনসাধাৰণৰ ওপৰত নিয়ন্ত্ৰণ স্থাপন। উপনিৱেশবাদীয়সকলে উপনিৱেশাধীন অঞ্চলৰ ৰাজনৈতিক আৰু জনজাতীয় শক্তিৰ ওপৰত নিয়ন্ত্ৰণ কৰে। ই সাধাৰণতে এখন সাম্ৰাজ্যবাদী প্ৰকল্প হিচাপে বিকাশ লাভ কৰে যদিও, ইয়াৰ এটা ৰূপ হৈছে বসতি ঔপনিৱেশিকতা, য'ত উপনিৱেশবাদী মেট্ৰোপ'লৰ পৰা অহা লোকে কোনো এটা ভূখণ্ড দখল কৰি পূৰ্বৰ স্থানীয় জনসংখ্যাক আংশিক বা সম্পূৰ্ণ ৰূপে স্থানচ্যুত কৰাৰ মনোবৃত্তিৰে বাস কৰে।

ঔপনিৱেশিকতা এক বিশেষ ধাৰণা হিচাপে বিকাশ লাভ কৰে ইউৰোপীয় উপনিৱেশবাদী সাম্ৰাজ্যসমূহৰ ক্ষেত্ৰত, যিয়ে পঞ্চদশ শতিকাৰ পৰা বিংশ শতিকাৰ মধ্যভাগত পৃথিৱীজুৰি বিস্তৃতি লাভ কৰিছিল। ১৮০০ চনৰ ভিতৰতে পৃথিৱীৰ ৩৫% ভূমি আৰু প্ৰথম বিশ্বযুদ্ধ আৰম্ভ হোৱাৰ সময়ছোৱাত ৮৪% ভূমি ঔপনিৱেশিকৰ নিয়ন্ত্ৰণত আছিল। ইউৰোপীয় ঔপনিৱেশিকতাই বণিকবৃত্তি, বৈধ বাণিজ্য কোম্পানী আৰু ঔপনিৱেশিক শক্তিৰ ধাৰণা প্ৰয়োগ কৰি উপনিৱেশবাসীক সমাজ-অৰ্থনৈতিকভাৱে পৰ-চিহ্নিত আৰু অধীন হিচাপে ৰাখিছিল। এইবোৰ হৈছে আধুনিক জীৱন-নীতিৰ দ্বাৰা লিংগ পৰিচয়, লিংগীয় শ্ৰেণীবিভাগ, জাতিগত বৈষম্য, অক্ষমতা, আৰু শ্ৰেণীৰ আধাৰত গঢ় দিয়া পৰস্পৰসংযুক্ত হিংসা আৰু বৈষম্যৰ উদাহৰণ। ঔপনিবেশিকতা সাধাৰণতে এটা *সভ্যতা প্ৰদানৰ দায়িত্ব* হিচাপে ন্যায়সঙ্গত কৰা হৈছিল, য'ত ভূমি আৰু জীৱন সংস্কাৰ কৰাৰ ওপৰত অধিকাৰ আৰু উৎকৃষ্টতাৰ বিশ্বাস আছিল, আৰু এইবোৰ বিশ্বাস প্ৰায়ে খ্ৰীষ্টান মিছনৰ ধাৰণাত আকৰ্ষিত আছিল।

এই গভীৰ প্ৰভাৱৰ ফলত পৃথিৱীৰ বিভিন্ন প্ৰান্তত আৰু ইতিহাসৰ বিভিন্ন পৰ্যায়ত ঔপনিবেশিকতাৰ বিভিন্ন উদাহৰণ পৰিচিত হৈছে। ই আৰম্ভ হৈছিল উপনিৱেশ স্থাপনৰ দ্বাৰা, য'ত মূলভূমি আৰু উপনিৱেশৰ মাজত মৌলিক বিভাজন স্থাপন কৰা হৈছিল।

## তথ্যসূত্ৰ
# শিল্প বিপ্লৱ

শিল্প বিপ্লৱৰ সময়ত বয়ন শিল্প ব্যৱহাৰ হোৱা কাপোৰ বোৱা যন্ত্ৰ, ১৮৩৫ চনত
১৭৬০ চনৰ পৰা আৰম্ভ কৰি ১৮২০-ৰ পৰা ১৮৪০-ৰ মাজলৈ ইউৰোপ আৰু আমেৰিকা যুক্তৰাষ্ট্ৰত কাৰিকৰী, সামাজিক, আৰ্থিক তথা সংস্কৃতিক ক্ষেত্ৰত বহুতো পৰিবৰ্তন ঘটে। ইয়াকে **শিল্প বিপ্লৱ** (ইংৰাজী: Industrial Revolution) বা **প্ৰথম শিল্প বিপ্লৱ** নামেৰে জনা যায়। পৰিবৰ্তনসমূহৰ ভিতৰত উৎপাদন প্ৰক্ৰিয়াত হস্ত নিৰ্মিত পদ্ধতিৰ সলনি যন্ত্ৰ বা মেছিনৰ ব্যৱহাৰ, নতুন ৰাসায়নিক উৎপাদন আৰু লোহা উৎপাদন প্ৰক্ৰিয়া, বাষ্প শক্তি আৰু জলবিদ্যুতৰ ক্ৰমবৰ্ধমান ব্যৱহাৰ, যন্ত্ৰ সৰঞ্জামৰ বিকাশ আৰু যান্ত্ৰিক কাৰখানা ব্যৱস্থাৰ উত্থান উল্লেখযোগ্য। শিল্প বিপ্লৱৰ ফলস্বৰূপে জনসংখ্যা বৃদ্ধিৰ হাৰ অভূতপূৰ্বভাবে বৃদ্ধি পাইছিল।

কৰ্মসংস্থান, উৎপাদনৰ মূল্য তথা বিনিয়োগৰ মূলধনৰ ফালৰ পৰা শিল্প বিপ্লৱৰ সময়ত বয়ন শিল্প আছিল আটাইতকৈ প্ৰভাৱশালী উদ্যোগ। আধুনিক উৎপাদন পদ্ধতিৰ প্ৰথম ব্যৱহাৰো বয়ন শিল্পতে হৈছিল।

শিল্প বিপ্লৱৰ আৰম্ভণি হয় যুক্তৰাজ্যত আৰু ব্ৰিটিছসকলে অনেক প্ৰযুক্তিগত উদ্ভাৱন কৰে। ১৮ শতিকাৰ মাজভাগলৈ যুক্তৰাজ্য আছিল পৃথিৱীৰ শীৰ্ষস্থানীয় বাণিজ্যিক দেশ; ই উত্তৰ আমেৰিকা আৰু কেৰিবিয়ান অঞ্চলত ঔপনিবেশেৰে বিশ্বব্যাপক বাণিজ্য সাম্ৰাজ্য নিয়ন্ত্ৰণ কৰিছিল আৰু ইষ্ট ইণ্ডিয়া কোম্পানীৰ দ্বাৰা ভাৰতীয় উপমহাদেশত ৰাজনৈতিক প্ৰভাব পেলাইছিল। বেপাৰ-বাণিজ্যৰ বিকাশ আৰু ব্যৱসায়ৰ উত্থানেই আছিল শিল্প বিপ্লৱ ঘটাৰ প্ৰধান কাৰণ।

শিল্প বিপ্লৱক ইতিহাসৰ এক প্ৰধান মাইলৰ খুঁটি হিচাপে বিবেচনা কৰা হয়; দৈনন্দিন জীৱনৰ প্ৰায় প্ৰতিটো দিশতেই শিল্প বিপ্লৱে কিবা নহয় কিবা ধৰণে প্ৰভাৱ পেলাইছিল। বিশেষকৈ গড় উপাৰ্জন আৰু জনসংখ্যাৰ অভূতপূৰ্ব বৃদ্ধি দেখা পোৱা গৈছিল। কিছু অৰ্থনীতিবিদৰ মতে শিল্প বিপ্লৱৰ সকলোতকৈ ডাঙৰ প্ৰভাবটো আছিল পশ্চিমীয়া বিশ্বৰ সাধাৰণ জনগণৰ জীৱন-যাপনৰ মানদণ্ড ইতিহাসত প্ৰথমবাৰ বাবে ধাৰাবাহিকভাবে বৃদ্ধি পোৱা আৰম্ভ কৰিছিল, পিছে আন কিছু অৰ্থনীতিবিদৰ মতে ইয়াৰ অৰ্থপূৰ্ণভাবে বৃদ্ধি কেৱল ১৯ শতিকাৰ শেষত আৰু ২০ শতিকাতহে হৈছিল।

শিল্প বিপ্লৱ আৰু আধুনিক পুঁজিবাদী অৰ্থনীতিৰ উত্থানৰ পূৰ্বে জনমুৰি জিডিপি স্থিতিশীল আছিল, শিল্প বিপ্লৱৰ ফলত জনমুৰি জিডিপিৰ বিকাশৰ সূচনা হয়। জন্তু আৰু উদ্ভিদৰ ঘৰচীয়াকৰণৰ পাছত অৰ্থনৈতিক ইতিহাসবিদসকল মতে শিল্প বিপ্লৱৰ সূচনা হৈছে মানৱ ইতিহাসৰ সবাটোতকৈ গুৰুত্বপূৰ্ণ ঘটনা।

যেতিয়া বয়ন শিল্পত শিল্প বিপ্লৱৰ উদ্ভাৱনসমূহৰ ব্যৱহাৰ আৰু যান্ত্ৰিকীকৰণ পৰিপক্ব হৈ পৰে আৰু ইয়াৰ বজাৰো পৰিপক্ব হয়, সেইসময়ত ১৮৩০ দশকৰ শেষৰ ফালৰ পৰা ১৮৪০ দশকৰ আৰম্ভণিলৈ অৰ্থনৈতিক মন্দাৱস্থা দেখা দিছিল। সেই সময়ত হোৱা উদ্ভাৱনসমূহ, যেনে ল'ক'মটিভ, বাষ্প চালিত নাও তথা ভাষ্প চালিত জাহাজ, বৈদ্যুতিক টেলিগ্ৰাফ আদি উচ্চ হাৰত বাণিজ্যিক বিকাশৰ বাবে যথেষ্ট নাছিল। কিছু নতুন উদ্ভাৱনৰ সলত ১৮৭০ৰ পৰা দ্ৰুত অৰ্থনৈতিক বিকাশ পুনৰ আৰম্ভ হয়; এই সময়চোৱাক **দ্বিতীয় শিল্প বিপ্লৱ** নামেৰেও জনা যায়। এই নতুন উদ্ভাৱনসমূহৰ ভিতৰত তীখা উৎপাদনৰ নতুন প্ৰক্ৰিয়া, বৃহৎ পৰিমাণৰ উৎপাদন, এচেম্বলি লাইন, বৈদ্যুতিক গ্ৰিড চিষ্টেম, মেছিন সৰঞ্জামৰ বৃহৎ পৰিমাণে উৎপাদন আৰু বাষ্প চালিত কাৰখানাত ক্ৰমবৰ্ধমান উন্নত যন্ত্ৰপাতিৰ ব্যবহাৰ উল্লেখযোগ্য।

## তথ্য সংগ্ৰহ
# দক্ষিণ চীন সাগৰ

| দক্ষিণ চীন সাগৰ (South China Sea) |
| --- |
|  দক্ষিণ চীন সাগৰৰ চেটেলাইট ছবি |
|  দক্ষিণ চীন সাগৰৰ উত্তৰ-পূব ভাগ |
| প্ৰকাৰ | সাগৰ |
| অংশ | প্ৰশান্ত মহাসাগৰ |
| নদী উৎস | * Agno
* Jiulong
* Mekong
* Min
* Pahang
* Pampanga
* Pasig
* Pearl
* Rajang
* Red
 |
| অৱবাহিকা দেশ | * ব্ৰুণেই
* চীন
* ইণ্ডোনেছিয়া
* মালয়েছিয়া
* ফিলিপাইন
* ছিংগাপুৰ
* টাইৱান
* ভিয়েটনাম
 |
|  |
| কালি | ৩৫,০০,০০০ বৰ্গ কি.মি. (3.5×1012 বৰ্গ মিটাৰ) |
|  |
| Islands | List of islands in the South China Sea |
| Trenches | * Galathea Depth
* Manila Trench
* Philippine Trench
 |
| Settlements |
Major cities
* Alaminos
* Bà Rịa
* Bạc Liêu
* Bacoor
* Balanga
* Cẩm Phả
* Cam Ranh
* Candon
* Cavite City
* Da Nang
* Dagupan
* Đồng Hới
* Hạ Long
* Hà Tĩnh
* Haikou
* Haiphong
* Ho Chi Minh
* Hội An
* Hong Kong
* Kaohsiung
* Kota Kinabalu
* Kuala Terengganu
* Kuching
* Laoag
* Las Piñas
* Macau
* Malolos
* Manila
* Miri
* Móng Cái
* Nakhon Si Thammarat
* Nam Định
* Nanwan
* Navotas
* Nha Trang
* Olongapo
* Parañaque
* Pasay
* Pattaya
* Phan Rang–Tháp Chàm
* Phan Thiết
* Quảng Ngãi
* Qui Nhơn
* Sầm Sơn
* San Fernando
* Sanya
* Shantou
* Sihanoukville
* Singapore
* Sóc Trăng
* Surat Thani
* Taidong
* Tainan
* Tam Kỳ
* Thái Bình
* Thanh Hóa
* Vigan
* Tuy Hòa
* Vũng Tàu
* Xiamen
* Zhanjiang
 |

**দক্ষিণ চীন সাগৰ** প্ৰশান্ত মহাসাগৰৰ অন্তৰ্গত এক সীমান্তীয় সাগৰ। ই কাৰিমাটা আৰু মালাক্কা ষ্ট্ৰেইটৰপৰা টাইৱান ষ্ট্ৰেইটলৈকে সামৰে। এই সাগৰে ৩৫,০০,০০০ বৰ্গ কিলোমিটাৰ অঞ্চল সামৰে। দক্ষিণ চীন সাগৰৰ প্ৰবল কৌশলগত মহত্ত্ব থকাৰ কথা স্বীকাৰ কৰা হয়- বিশ্বৰ এক তৃতীয়াংশ বাণিজ্যিক সামগ্ৰী এই অঞ্চলেৰে কঢ়িওৱা হয়, এই সাগৰৰ বৃহৎ মৎস্য ভাণ্ডাৰ দক্ষিণ-পূব এছিয়াৰ লক্ষ-লক্ষ লোকৰ খাদ্য-সুৰক্ষাৰ বাবে প্ৰায় অপৰিহাৰ্য আৰু অনেকৰ মতে সাগৰৰ তলিত পাব পৰা যায় বৃহৎ পৰিমাণৰ তেল আৰু গেছ।

## অৱস্থিতি

ইণ্টাৰ্ণেচনেল হাইড্ৰ'গ্ৰাফিক অৰ্গেনাইজেশ্বনৰ *লিমিট্‌ছ অৱ অচেন্স*, ৩য় সংস্কৰণ (১৯৫৩)ৰ মতে, দক্ষিণ চীন সাগৰৰ অৱস্থিতি:

* চীনৰ দক্ষিণ দিশে
* ভিয়েটনামৰ পূব দিশে;
* ফিলিপাইনৰ পশ্চিম দিশে;
* মালায় উপদ্বীপ আৰু সুমাত্ৰাৰ পূব দিশে, চিংগাপ'ৰ ষ্ট্ৰেইটলৈকে, আৰু
* বাংকা বেলিটুং দ্বীপপুঞ্জ আৰু বৰ্ণিঅ'ৰ উত্তৰ দিশে।

পিচে, অনুমোদিত নোহোৱা ৪ৰ্থ সংস্কৰণ (১৯৮৬)ত আই এইচ অ'ৱে নাটুনা সাগৰৰ প্ৰস্তাৱ ৰাখিছিল- দক্ষিণ চীন সাগৰৰ দক্ষিণ সীমা উত্তৰলৈ অনাৰ কথা প্ৰস্তাৱ কৰা হৈছিল, বাংকা বেলিটুং দ্বীপপুঞ্জৰ উত্তৰৰপৰা

* উত্তৰ আৰু উত্তৰ-পূব নাটুনা দ্বীপপুঞ্জলৈ।

## সাগৰৰ দ্বীপ আৰু ৰাজনৈতিক দাবী

দক্ষিণ চীন সাগৰত শ-শ ক্ষুদ্ৰাকাৰ দ্বীপ আছে। এই দ্বীপসমূহৰ প্ৰায় সকলোতে কোনোৱেই বাস নকৰে। পিচে দ্বীপসমূহৰ ওপৰত কোন দেশৰ প্ৰভুত্ব, এই কথাত কেইবাখনো দেশৰ মত পৃথক। কেইবাখনো দেশে এই দ্বীপসমূহক বা দ্বীপসমূহৰ কেইবাখনকো নিজৰ অংগ হিচাপে দাবী কৰে। গণপ্ৰজাতন্ত্ৰী চীন আৰু চীন গণৰাজ্য- উভয়েই প্ৰায় সকলো দ্বীপৰ ওপৰত নিজৰ প্ৰভুত্ব দাবী কৰে। তদুপৰি ইণ্ডোনেচিয়া, ফিলিপাইন, ভিয়েটনাম, ব্ৰুণেই, মালয়েছিয়া, কম্বোডিয়া, চিংগাপ'ৰ আদি দেশো বিভিন্ন ধৰণে জড়িত। ২০১৬ চনত এই অঞ্চলৰ ৰাজনতিক প্ৰভুত্বক লৈ ভালেমান ৰাজনৈতিক কাৰ্যকালাপ পৰিলক্ষিত হ'ল।

## তথ্য সংগ্ৰহ
# বেলাৰুছ

**বেলাৰুছ**, আনুষ্ঠানিকভাৱে **বেলাৰুছ গণৰাজ্য**, পূব ইউৰোপৰ এখন ভূমি আৱদ্ধ দেশ। ইয়াৰ পূব আৰু উত্তৰ-পূবে ৰাছিয়া, দক্ষিণে ইউক্ৰেইন, পশ্চিমে পোলেণ্ড আৰু উত্তৰ-পশ্চিমে লিথুৱেনিয়া আৰু লাটভিয়া। বেলাৰুছৰ আয়তন ২০৭,৬০০ বৰ্গ কিলোমিটাৰ (৮০,২০০ বৰ্গমাইল) আৰু ইয়াৰ জনসংখ্যা ৯১ লাখ। দেশখনৰ জলবায়ু অৰ্ধব’ৰিয়েল আৰু প্ৰশাসনিকভাৱে ছটা অঞ্চলত বিভক্ত। মিনস্ক ৰাজধানী আৰু আটাইতকৈ ডাঙৰ চহৰ; ইয়াক বিশেষ মৰ্যাদা থকা চহৰ হিচাপে পৃথকে প্ৰশাসন কৰা হয়।